रांची/हजारीबाग। हजारीबाग पुलिस ने सोमवार को बोकारो जिला बाॅर्डर से भाकपा माओवादी संगठन के सबजोनल कमांडर को अरेस्ट किया। गिरफ्तार नक्सली सबजोनल कमांडर लालू घटवार उर्फ निरंजन जी कुछ माह पूर्व बोकारो के खासमहल में 32 वाहनों को एक साथ जला देने की घटना में भी शामिल रहा है। निरंजन जी संगठन में काफी पहले ही बाल दस्ते में शामिल हो गया था।
ऐसे हुई गिरफ्तारी
एडिशनल एसपी कुलदीप कुमार के नेतृत्व में गुप्त सूचना के आधार पर टीम ने इसे तब घेर लिया, जब वह पिठू बैग लिए झुमरा पहाड़ की ओर जा रहा था। टीम में एसआई अकिल अहमद, अजित कुमार, बबलू कुमार, प्रकाश कुमार एवं जिला बल के जवान शामिल थे।
बोकारो का है निवासी
एसपी अखिलेश कुमार झा ने बताया कि निरंजन बोकारो जिला के महुआ टांड़ थानाक्षेत्र के डेरवा गांव का रहने वाला है। वर्तमान में वह झुमरा पहाड़ जोन के जिला सब जोन में सबजोनल कमांडर के पद पर था। उसके पास से एक देशी कट्टा, मोबाइल, दैनिक उपयोग के सामान व नक्सली साहित्य से भरा पिठू बैग बरामद हुआ है। निरंजन बाल दस्ता में ही नक्सली संगठन में शामिल हुआ था। उसे कुंदन पाहन का भी करीब रहने का मौका मिला।
दो दर्जन से अधिक मामलों में था वांछित
एसपी ने बताया कि निरंजन की उम्र करीब 22 साल है। जबकि हजारीबाग व बोकारो जिले के विभिन्न थानों में दो दर्जन सेे अधिक मामलों में वांछित है। महज एक साल में हजारीबाग में घटी सात नक्सली घटना में इसकी अहम भूमिका रही है। बिष्णुगढ़ रोड में कोनार के पास चार वाहनों को आग के हवाले करना, चुरचू के चिंची में हाईवा सहित छह वाहनों को जला देना, टाटीझरिया के बेड़म में पुल उड़ाने, ट्रक जलाने, अम्बाटांड में एनकाउंटर के अलावा बोकारो के खासमहल में 32 वाहनों को एक साथ जला डालने के मामले में ये शामिल रहा है।
रिजनल कमांडर संतोष का है भरोसेमंद
एसपी ने कहा कि निरंजन जब संगठन में आया तो उसका नाम बदल कर निरंजन रखा गया। वह रिजनल कमांडर संतोष महतो का काफी भरोसेमंद रहा है। संतोष हर वक्त इसे अपने साथ रखता था। निरंजन जोनल अजय महतो के अलावा इसी वर्ष मारी गई महिला नक्सली सरिता का भी करीबी और विश्वसनीय रहा है। इसे संगठन में काफी खतरनाक योजना बनाने में भी शामिल किया जाता रहा है।
आगे की स्लाइड्स में देखिए संबंधित फोटोज...
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva